Danny Smoke se eerste enkelsnit trek aandag! - Sterre
HomeMusiekDanny Smoke se eerste enkelsnit trek aandag!
Danny Smoke is ‘n gerekende vervaardiger en het veral bekendheid verwerf vir sy fenomenale kitaarspel. Daar is omtrent nie ‘n verhoog in die land waarop hy nog nie opgteree het nie en agter die skerms was hy betrokke by die vervaardiging van die grootste treffers en sterre se musiek in Suid-Afrika!
Dit is egter nie hierdie begaafde musikant se enigste talent nie, want sy eerste enkelsnit, JOU LIPPE, is pas vrygestel en aanhangers is duidelik dol daaroor!
JOU LIPPE, uit die pen van Danny, Johan Vorster en Christoph Kotzé, is ’n voetstamplekker popsnit wat jou uitnooi om saam te sing en dans. Volgens Danny is dit ’n gewaagde liedjie wat gaan oor ’n gevoel wat almal ervaar, maar nooit oor wil praat nie. “Dit gaan oor ’n ou wat dink hy het al alles gesien, geproe en beleef. Die vrou waaroor die liedjie gaan, het hom egter bo verwagting verras – spesifiek met haar lippe – en hy kan nie genoeg van haar kry nie,” vertel die sanger. “Ek hou daarvan as mense ’n goeie tyd het en hierdie enkelsnit gaan gehore laat dans, saamsing, hulleself geniet en na iemand laat verlang wat hulle nog nie ken nie.”
JOU LIPPE is ook die eerste amptelike vrystelling vanaf sy debuutalbum, SWAELTJIES, wat binnekort uitgereik sal word.
JOU LIPPE is beskikbaar op alle digitale platforms en kan hier aangeskaf word: https://INHOUDHUIS.lnk.to/JouLippe
VOLG HOM OP SOSIALE MEDIA:
Take a journey from the Cape to the Kalahari
Jo Black dra nuwe enkelsnit op aan sy vrou!